Document ID: 32007R0149

REGULAMENTUL (CE) NR. 149/2007 AL COMISIEI
din 15 februarie 2007
privind înregistrarea unei denumiri în registrul de specialități tradiționale garantate - Boerenkaas (STG)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 509/2006 al Consiliului din 20 martie 2006 privind specialitățile tradiționale garantate din produse agricole și alimentare (1), în special articolul 9 alineatul (4) primul paragraf,
întrucât:
(1)
În conformitate cu articolul 8 alineatul (2) primul paragraf din Regulamentul (CE) nr. 509/2006 și în temeiul articolului 19 alineatul (3) din regulamentul menționat anterior, cererea Țărilor de Jos de înregistrare a denumirii „Boerenkaas” a făcut obiectul unei publicări în Jurnalul Oficial al Uniunii Europene (2).
(2)
Deoarece nicio declarație de opoziție nu a fost adresată Comisiei, în conformitate cu articolul 9 din Regulamentul (CE) nr. 509/2006, această denumire trebuie, așadar, înregistrată.
(3)
Prin această cerere s-a solicitat, de asemenea, protecția prevăzută la articolul 13 alineatul (2) din Regulamentul (CEE) nr. 2082/92 al Consiliului din 14 iulie 1992 privind atestatele de specificitate ale produselor agricole și alimentare (3), care corespunde articolului 13 alineatul (2) din Regulamentul (CE) nr. 509/2006. În absența unei opoziții, nu s-a demonstrat că numele este utilizat în mod legal, cunoscut și semnificativ din punct de vedere economic pentru produsele agricole sau alimentare similare. În consecință, este necesar să se accepte cererea,
ADOPTĂ PREZENTUL REGULAMENT:
Articolul 1
Se înregistrează denumirea din anexa la prezentul regulament.
Se aplică protecția prevăzută la articolul 13 alineatul (2) din Regulamentul (CE) nr. 509/2006.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 februarie 2007.

Labels: 3
7
18
17